Document ID: 31986R0882

*****
ΚΑΝΟΝΙΣΜΟΣ (ΕΟΚ) αριθ. 882/86 ΤΟΥ ΣΥΜΒΟΥΛΙΟΥ
της 24ης Μαρτίου 1986
για ενάτη τροποποίηση του κανονισμού (ΕΟΚ) αριθ. 1837/80 περί κοινής οργανώσεως αγοράς στον τομέα του προβείου και αιγείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5 παράγραφος 9,
την πρόταση της Επιτροπής,
Εκτιμώντας ότι με τον κανονισμό (ΕΟΚ) αριθ. 3523/85 που τροποποίησε για έκτη φορά τον κανονισμό (ΕΟΚ) αριθ. 1837/80 (3), το Συμβούλιο επέκτεινε, κάτω από ορισμένες προϋποθέσεις, στους παραγωγούς αιγείου κρέατος τη χορήγηση της πριμοδότησης που καταβάλλεται στους παραγωγούς προβείου κρέατος· ότι το άρθρο 5 παράγραφος 9 του κανονισμού αυτού προβλέπει τη χορήγηση της πριμοδότησης αυτής σε ορισμένες περιοχές της Ισπανίας και της Πορτογαλίας οι οποίες πρέπει να προσδιοριστούν· ότι, είναι σκόπιμο, να χρησιμοποιηθούν για την επιλογή των περιοχών της Ισπανίας και της Πορτογαλίας τα ίδια κριτήρια με εκείνα που χρησιμοποιήθηκαν για τα άλλα κράτη μέλη, δηλαδή, αφενός ο περιορισμός της δημοσιονομικής επιβάρυνσης που συνεπάγεται το μέτρο στις περιοχές της Κοινότητας στις οποίες οι μέθοδοι εκτροφής αιγοειδών είναι παρόμοιες με τις μεθόδους εκτροφής προβατοειδών και αφετέρου η αποφυγή της ενθάρρυνσης, με το μέτρο αυτό, της γαλακτοπαραγωγής στις περιοχές όπου υπάρχουν ήδη σημαντικά πλεονάσματα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙΙ του κανονισμού (ΕΟΚ) αριθ. 1837/80 προστίθενται τα ακόλουθα σημεία:
1.2 // «4. Ισπανία: // οι ακόλουθες αυτόνομες κοινότητες: Andalucia, Aragon, Baleares, Castilla-La Mancha, Castilla y Leon, Cataluna, Extremadura, Galicia (εξαιρουμένων των επαρχιών La Coruna και Lugo) Madrid, Murcia, La Rioja και Valencia. // 5. Πορτογαλία: // ολόκληρη η επικράτεια εξαιρουμένων των Αζορών και της Μαδέρας.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαρτίου 1986.

Labels: 18
17
6